# Misingi ya Agano la Kale

# Moduli ya Nane: Yakobo, Mzee wa Ukoo

# Mwaswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani hujaelewa vizuri?
2. Musa anatuambia nini kuhusu pambano kati ya Yakobo na Esau lililoanza katika Mwanzo 5:19-34?
3. Eleza mwingiliano wa Isaka na Wafilisti. Amani ya Isaka pamoja na Wafilisti ilimaanisha nini kwa wasikilizaji wa kwanza wa Musa?
4. Ni kwa jinsi gani neema ya Mungu kwa Yakobo ilikuwa muhimu hasa kwa hadhira ya awali ya Musa?
5. Ni udhibitisho gani tunaona katika Maandiko kwamba, Mungu alimbariki Yakobo licha ya kutotii kwake na kwa kutii kwake?
6. Wakati Yakobo alipojitiisha kwa Mungu huko Yaboki, alipewa jina jipya Israeli. Je, ni kwa jinsi gani mabadiliko haya ya jina yanafanana na yale yanayotokea kwetu wakati wa kubadilika? Je, ulipitia jambo hili katika uzoefu wako wakati wa kuyatoa maisha yako kwa Mungu?
7. Yakobo alipokea neema kutoka kwa Mungu licha ya mapungufu yake mwenyewe. Ni mifano gani ya nyakati ulipopokea neema licha ya mapungufu yako mwenyewe? Ni jinsi gani uzoefu wako unaweza kuwatia moyo wale walio katika eneo lako la huduma
8. Ni kwa jinsi gani neema ya Mungu, licha ya mapungufu yako, inaweza kukusaidia kuwa na huruma kwa wale walio katika makanisa yako ambao wameshindwa kwa njia mbali mbali?
9. Tunaweza kujifunza nini, kutokana na mabadiliko ambayo Mungu alileta katika tabia ya Yakobo wakati wa maisha yake? Ni kwa njia gani Mungu amebadilisha tabia yako wakati wa maisha yako?
10. Unajifunza nini kutokana na uhakika wa kwamba Mungu alimbariki Yakobo licha ya udanganyifu wake? Je, hii inakufanya uhisije? Eleza.
11. Ni jinsi gani somo hili limekusaidia kuelewa uhusiano kati ya neema ya Mungu na hitaji la uaminifu kwa Mungu?

**TAARIFA YA JUMLA KUHUSU NEEMA YA MUNGU KWA ISRAELI:** Neema ya Munguni kibali chake au baraka kwa watu ambao hawajaipata na hawastahili. Mungu alionyesha neema yake (a) kabla hajazaliwa, (b) licha ya dhambi ya Yakobo, na (c) kwa kujibu uaminifu wa Yakobo. Hapa Yakobo hakujichumia neema ya Mungu. Hata katika hatua ya mwisho, ni Mungu ambaye alimpa Yakobo neema ya kuwa mwaminifu katika nafasi ya kwanza. Neema daima ni kitu usichostahili. Waumini wanapobarikiwa sana na Bwana, ni rahisi kwao kutoelewa neema ya Mungu kama ishara kwamba, wao ni bora au niwakiroho zaidi kuliko wengine ambao hawana baraka hizi.

SOMO REJEA:

Jeremy alikuwa Mkristo, na alikuwa mrefu mwenye umbo lenye misuli. Pia alikuwa na sauti ya juu sana, na alikuwa mzuri. Sifa hizi zilimfanya aonekane tofauti, na kwa sababu hiyo, watu waliona uwezo wake mwingine pia. Alichaguliwa mara kwa mara kuwa kiongozi katika vikundi ambavyo vilikuwa sehemu yake. Alipokwenda seminari kuwa mchungaji alisimama na kila mtu kanisani kwake alimkubali kwa sababu walisikia kuhusu sifa zake za pekee. Kanisa lilikua, na polepole Jeremy akaanza kujiona kuwa bora kuliko watu wengine, na bora zaidi kuliko wachungaji wengine. Ingawa alijifunza kuwa mwenye neema kwa nje, ndani alikuwa na hali mbaya, ubinafsi, hasira, na mtupu. Alihitaji kusifiwa na watu wengine ili kumfanya ajisikie vizuri. Kanisa lilipomchagua kasisi mshiriki ambaye kwa kweli alikuwa mhubiri bora kuliko Jeramy, Jeremy alikuwa akiingiwa na hasira ndani. Watu walikuwa wakimwangalia zaidi mchungaji msaidizi kuliko yeye.

Maswali ya Kutafakari

1. Tathmini somo rejea na jumuiya yako ya kujisomea. Umewahi kuona watu kama hawa? Je, umeona tabia hii ndani yako?
2. Unaposoma orodha hii, fikiria jinsi inavyokufanya uhisi na uijadili katika jumuiya yako ya kujisomea. Usizungumze juu ya jinsi inapaswa kukufanya uhisi, bali jinsi inavyokufanya uhisi.
   1. Je, inakufanya ujihisi namna fulani zaidi wa kiroho kuliko watu wengine ambao hawana baraka hizi?
   2. Je, inakufanya uhisi kuwa na uhakika ambao unaishia kutowajali watu wengine?
   3. Je, wewe haujali?
   4. Je, inakunyeyekiza?
   5. Je, una Sababu zingine?

Mambo ya kufanya

* Soma Luka 18:9-14, kisha zungumzia kuhusu tofauti kati ya Mafarisayo na mtoza ushuru. Je, unamtambulisha yupi katika mfano huo? Eleza ni kwanini?
* Andika orodha ya baraka za Mungu katika maisha yako, wakati uliopita na wakati wa sasa.